text: Rømøs dronning udgiver sin livshistorie
  22 november 2012 kl. 09.50
  Rømøs dronning, Rosa Schmidt, 87 år, er bogaktuel med Violer under hækken, her er mit liv!
  Rosa Schmidt fortæller om sit lange liv i Sønderjylland. Hun voksede op under fattige kår i Ballum ved Tønder under krisen i 1930'erne.
  Hun blev lærer på Rømø gennem 36 år og var sideløbende medhjælpende ægtefælle i sin mand Alfreds købmandsbutik i Kongsmark på øen.
  I 20 år var hun gennem 20 år naturvejleder og guide på Rømø, fastlandet og Sild.
  Rosa Schmidt er kendt både i Sønderjylland og i andre dele af Danmark for sit store engagement i Rømøs foreningsliv, ikke mindst i de foreninger, som hun selv startede, nemlig Venner af Rømøs natur og Fonden til bevaring af gamle Rømøhuse, som hun stadig er aktiv i.
  
  To verdenskrige
  Rosa Schmidts livshistorie er præget af to verdenskrige. Hendes far blev tvunget ind i den tyske hær under 1. verdenskrig fra 1914 til 1918. Trods krigstraumer formåede han at give den lille Rosa mod på livets mange muligheder.
  Rosa Schmidt har modtaget Verdensnaturfondens Naturpris, Sønderjyllands Amts Naturpris og Sønderjyske Naturpris i 1992. 
  Bogen præsenteres på søndag i menighedssalen på Rømø.
  Den er udgivet i samarbejde med forlaget JB Historie fra Lystrup ved Aarhus ejet af historikeren Jan Baltzersen.
  